மிகப்பெரிய கோட்டைச் சுவரைக் கடந்து சென்றால் தகுந்த கடவுச்சீட்டு (பரிந்துரைக் கடிதம்) இருப்பவர்கள் மட்டுமே உள்ளே அனுமதிக்கப்படுகிறார்கள். கடந்த ஐந்து ஆண்டுகளாகப் பொதுமக்களைச் சிறப்பு அனுமதியின் கீழ் அழைத்துச் செல்லும் கோம்பை அன்வர் என்பவரால் இந்த வாய்ப்பு எங்களுக்கும் கிடைத்தது. நீண்ட ஒரு சாலையின் வலது புறத்தில் அரசு வழங்கிய பீரங்கி வண்டிகள் மரப்பெட்டிகள் தாங்கி வரிசையாக நிறுத்தப்பட்டுள்ளன. ஓங்கி உயர்ந்த மாளிகை ஒன்று, உள்ளே நடுநாயகமாக வீற்றிருக்கிறது. முகப்பினைத் தாண்டி உள்ளே நுழைந்ததும் சிவப்புக் கம்பளம் நம்மை அரச மரியாதையோடு வரவேற்கிறது